RÅDETS UDTALELSE af 12. oktober 1998 om Finlands stabilitetsprogam, 1998-2002 (98/C 372/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og samordning af økonomiske politikker (1), særlig artikel 5, stk. 1 og 2,

under henvisning til Kommissionens henstilling og

efter høring af Det Monetære Udvalg -

AFGIVET FØLGENDE UDTALELSE:

Rådet undersøgte den 12. oktober Finlands stabilitetsprogram, der dækker perioden 1998-2002. Rådet noterer med tilfredshed, at der stiles mod et overskud på de offentlige finanser i Finland i 1998, og at der forventes et overskud på over 2 % af BNP i hele perioden 1999-2002, samtidig med at gældskvoten fortsat forventes at falde. Endvidere finder Rådet, at programmet er i overensstemmelse med de overordnede retningslinjer for den den økonomiske politik.

Den markroøkonomiske prognose i stabilitetsprogrammet er baseret på et forsigtigt vækstskøn, hvor væksten i BNP falder kraftigt i forhold til den nuværende stærke vækst. Den forventede vækst i BNP skyldes hovedsagelig en vækst i den indenlandske efterspørgsel, navnlig i den private sektor. Rådet ser med tilfredshed på den nuværende samlede lønaftale, der sikrer løntilbageholdenhed og lav inflation indtil januar 2000. En vellykket gennemførelse af denne aftale vil hjælpe med til at sænke inflationsforventningerne og således bidrage til positive forventninger med hensyn til løn- og inflationsudviklingen i de efterføgende år.

Rådet ser positivt på stabilitetsprogrammets finanspolitiske strategi, der lægger op til overskud på over 2 % af BNP ved hjælp af offentlige udgiftsbesparelser samtidig med en nedbringelse af skattebyrden. Ved afslutningen af fremskrivningsperioden i 2002 forventes de offentlige udgifter at udgøre 48 % af BNP, sammenlignet med 56 % i 1997. Den procentdel, skatterne udgør af BNP, forventes at falde fra de nuværende 47 % til 44 % i 2002, fortrinsvis som resultat af en nedsættelse af indkomstrelaterede skatter, særlig på arbejde.

Rådet er enigt i den betydning, der i programmet lægges på budgetkonsolidering på det statslige område i betragtning af den fortsatte ubalance og behovet for en yderligere reduktion af gældskvoten. Det anbefaler på denne baggrund de finske myndigheder at rette fremtidige konsolideringsbestræbelser mod statens regnskaber.

Rådet noterer, at det årlige loft over statens udgifter for 1999 belv overholdt i det finanslovsforslag, der blev forelagt for Riksdagen, mens lofterne for årene 2000-2002 er vejledende retningslinjer. Rådet opfordrer på det kraftigste den finske regering til nøje at overholde disse retningslinjer i finanslovsforslagene for de pågældende år.

Den underliggende budgetstilling, der svarer til målet om et overskund på 2,3 % af BNP i 2002, giver en tilstrækkelig sikkerhedsmargen mod at overskride tærsklen på 3 % af BNP som følge af konjunkturudsving. I denne forstand er programmet i overensstemmelse med kravene i stabilitets- og vækstpagten. I betragtning af de fremtidige virkninger på det nuværende overskud i den sociale sikringssektor af befolkningens stigende gennemsnitsalder anbefaler Rådet imidlertid en fortsat finanspolitisk konsolideringsindsats for at forbedre statens balance yderligere.

Rådet noterer sig, at programmet ikke omfatter spørgsmålet om strukturreformer, Rådet er imidlertid af den opfattelse, at gennemførelsen af sådanne reformer, navnlig på markedet for tjensteydelser og på arbejdsmarkedet, vil kunne bidrage til en vellykket gennemførelse af programmet.

(1) EFT L 209 af 2.8.1997, s. 1.